hotchpotch/miracl-hf-unified huggingface dataset:
มารา เจด สกายวอล์คเกอร์
มารา เจด สกายวอล์คเกอร์ (Mara Jade Skywalker) เป็นตัวละครสมมติในจักรวาลขยายของเรื่องแต่งชุด "สตาร์ วอร์ส" ปรากฏตัวครั้งแรกในนิยายไตรภาคธรอว์นของทิโมธี ซาห์น และเป็นตัวละครที่ได้รับความนิยมที่สุดจากเรื่องชุดในหนังสือนิยาย จากแบบสำรวจเกี่ยวกับความนิยมในตัวละคร "สตาร์ วอร์ส" นั้น มาราได้อยู่ในยี่สิบอันดับสูงสุด เอาชนะตัวละครในจักรวาลขยายทั้งหมดและตัวละครจากภาพยนตร์อีกจำนวนหนึ่ง เธอเป็นตัวละครลับในเกมต่อสู้ "" ในเพลย์สเตชัน และเป็นตัวละครที่เลือกเล่นได้ในเกมคอมพิวเตอร์ "" การปรากฏตัวครั้งล่าสุดของเธออยู่ในเกมแนววางแผนแบบเรียลไทม์ "" ซึ่งเธอได้ต่อกรกับกองกำลังกบฏ (รวมทั้งไคล์ คาทาร์น และลุค สกายวอล์คเกอร์ด้วย) ในฐานะของหัตถ์จักรพรรดิ
ในฐานะของหัตถ์จักรพรรดิ มารา เจด ปฏิบัติงานเป็นหนึ่งในมือสังหารส่วนตัวชั้นสูงสุดของจักรพรรดิพัลพาทีน หลังจากนั้นจึงเข้าเป็นรองผู้บังคับบัญชาหัวหน้างานลักลอบขนส่ง ทาลอน คารร์เด และได้แต่งงานกับลุค สกายวอล์คเกอร์ แล้วจึงได้รับตำแหน่งอาจารย์เจได มาราไม่มีบทบาทในภาพยนตร์ "สตาร์ วอร์ส" ภาคใดเลย แต่เธอถูกแสดงบทโดยนางแบบแชนนอน แมคแรนเดิล ในการ์ดเกม "Star Wars Customizable Card Game"
นักฆ่าที่ทำงานให้กับจักรพรรดิ พัลพาทีน, ครั้งสุดท้ายของเธอที่จะฆ่า ลุค สกายวอล์คเกอร์ แต่หลังจากที่ต่อสู้กัน สุดท้ายก็ตกหลุมรักกันกับ ลุค สกายวอล์คเกอร์ ในช่วงไม่กี่ปีที่พวกเขาตกอยู่ในความรักและการแต่งงาน เธอใช้ชื่อท้าย ว่า สกายวอล์คเกอร์ และอุทิศตนให้แก่เจไดและท้ายในที่สุด เธอถูกฆ่าตายโดย เจสันหลานชายของเธอ หลังจากที่เธอพบว่าเขาได้หันเข้าไปหาทางด้านมืด Dark Side
ในภาษาฮิบรู คำว่า มารา แปลว่า "bitter" (ขมขื่น รุนแรง ดุเดือด) ซึ่งอธิบายบุคลิกของมาราได้ค่อนข้างตรงตามหนังสือนิยายสตาร์ วอร์ส ในช่วงแรกๆ อย่างไรก็ดีมันยังมีความหมายว่า "myrrh" (ยางไม้หอมชนิดหนึ่ง) หรือ "fragrance" (กลิ่นหอม) ซึ่งบรรยายถึงบุคลิกตัวละครของเธอในหนังสือเล่มหลังๆ มาราเป็นหญิงแกร่งมากความสามารถ มีผมสีแดงเพลิง (fiery red) ดวงตาสีเขียวเข้ม (deep green) และทรวงทรงแบบนักเต้นรำ กล่าวกันว่าเธอค่อนข้างมีบุคลิกตัวละครคล้ายคลึงกับเจ้าหญิงเลอา ซึ่งเป็นน้องสาวฝาแฝดของสามีของเธอ
หมาป่า
หมาป่า หรือ หมาป่าสีเทา( อังกฤษ ; wolf grey wolf ชื่อวิทยาศาสตร์:Canis lupus )เป็น สัตว์เลี้ยงลูกด้วยน้ำนม จัดอยู่ในวงศ์ Canidae มีสัตว์ร่วมตระกูลคือ หมาจิ้งจอก หมาใน ไคโยตี หมาบ้านและดิงโก หมาป่าจัดอยู่ในสัตว์ประเภทกินเนื้อที่มีนิสัยค่อนข้างดุร้าย ปราดเปรียว เฉลียวฉลาด มีการออกล่าเป็นทีม มีความอดทนรวมทั้งมีความกล้าหาญและความสามารถในการต่อสู้อย่างดีเยี่ยม หมาป่าอาศัยอยู่อย่างกระจัดกระจายในแถบทวีปยุโรปในอดีตมีถึง 32สายพันธุ์ และเป็นนักล่าที่มีแรงกัดมหาศาล
เจอได้ในเกือบทุกทวีปของโลก โดยจุดที่มีหมาป่าจอมโหดหนาแน่นที่สุดในโลก จะอยู่ที่เชอร์โนบิล ประเทศรัสเซีย
พวกมันสามารถวิ่งไล่ล่าเหยื่อเป็นระยะทางนับร้อยกิโลเมตร สังหารไบซัน ไล่เสือพูม่า หรือขับไล่หมีกริซลี่
เคยสูญพันธ์ไปจากยุโรปตะวันตกในศตวรรษที่ 19 แต่ในที่สุดพวกมันก็กลับมา เป็นนักล่าที่ครองระบบนิเวศของไซบีเรียอีกด้วย
สูงถึงไหล่ได้ร่วม 95 เซนติเมตร กระโหลกศรษะอาจยาวได้ 31 เซนติเมตร และหนักได้ร่วม 80 กิโลกรัม
หมาป่าอาจกัดได้ด้วยแรงดัน 10000 kps และนั่นคือสาเหตุ ว่าทำไมมันฆ่ากวางมูสตัวโตเต็มวัยได้!
แม่แต่วัวมัสคอกซ์ร่างยักษ์ ก็อาจเป็นเมนูของจอมโหดได้ไม่ยาก
อักษรไทเวียด
อักษรไทเวียด (Tai Viet) ต้นกำเนิดยังไม่ทราบแน่ชัด พยัญชนะแบ่งเป็น 2 ชุด คือเสียงสูงและเสียงต่ำ มีเครื่องหมายวรรณยุกต์ 2 ตัว ใช้กำหนดเสียง 6 เสียง รูปพยัญชนะที่เป็นตัวสะกด แม่เกอว เกย กม กน และ กง ใช้รูปอักษรเสียงต่ำ ส่วนแม่ กกใช้รูปอักษรเสียงสูง ไม่มีรูปแบบการเรียงพยัญชนะที่แน่นอน
อักษรไทอาหม
อักษรไทอาหม (Ahom alphabet) ได้รับอิทธิพลจากอักษรพราหมี ใช้เขียนภาษาไทอาหมที่พูดโดยชาวไทอาหม ในเขตลุ่มน้ำพรหมบุตร รัฐอัสสัม ในช่วง พ.ศ. 1800 – 2300 ภาษาไทอาหมถูกแทนที่ด้วยภาษาอัสสัมเมื่อราว พ.ศ. 2400 ขณะนี้กำลังฟื้นฟูภาษาของตนขึ้นใหม่
อักษรขโรษฐี
อักษรขโรษฐี (Kharoṣṭhī alphabet) ประดิษฐ์ขึ้นเมื่อราว 2,487 ปีก่อนพุทธศักราช อาจจะมาจากอักษรอราเมอิก ใช้กันอย่างกว้างขวางทางภาคตะวันตกเฉียงเหนือของอินเดีย และเอเชียกลาง สมัยเดียวกับอักษรพราหมี อักษรนี้ใช้มาจนถึงราว พ.ศ. 900 จึงเลิกใช้ไปและไม่มีอักษรลูกหลานต่อมาแบบอักษรพราหมี เจมส์ ปรินเซฟ และคณะถอดความหมายอักษรนี้ เมื่อราว พ.ศ. 2400 พยัญชนะแต่ละตัวมีเสียงอะ เขียนจากขวาไปซ้ายในแนวนอน
เดอะซิมส์
เดอะซิมส์ () เป็นวิดีโอเกม เริ่มออกวางจำหน่ายเมื่อ 4 กุมภาพันธ์ พ.ศ. 2543 โดยโลกของเดอะซิมส์เป็นโลกแห่งจินตนาการที่ดำเนินอยู่ภายในเกม เราจะต้องควบคุมซิมส์คนหนึ่งหรือ ครอบครัวซิมส์ครอบครัวหนึ่ง และมีหน้าที่ตัดสินใจ หรือสั่งการให้ตัวละครที่เราควบคุมอยู่ดำเนินกิจกรรมต่างๆ ตามที่เราต้องการ โดยมีหลักการใหญ่ๆ ว่า คำสั่งที่เราป้อนให้ตัวละครชาวซิมส์นั้น ควรจะเป็นคำสั่งที่สามารถตอบสนองความต้องการของชาวซิมส์ในขณะนั้นมากที่สุด และเหมาะสมกับสถานการณ์ที่สุด เราจะต้องช่วยให้ตัวละครที่เราควบคุมสามารถดำเนินชีวิตในโลกของพวกเขาได้อย่างปกติสุขที่สุด เกมนี้เป็นของบริษัท Maxis (ปัจจุบันเป็นส่วนหนึ่งของบริษัท Electronic Arts) โดยมีวิล ไรท์ เป็นหัวหน้าทีมผู้พัฒนา
เดอะซิมส์ถูกทำการจับเป็นหนึ่งในโครงการ งานสร้างเกมแบบซิมมูเลชั่น ซึ่งเป็นการจำลองหลายลักษณะ เช่น SimsAnt SimsSafari SimsCity TheSims ก็เป็นโครงการเริ่มเป็นงานเกือบสุดท้าย
โดยมีวิล ไรท์ เป็นนักออกแบบภาพตัวอย่างเกมที่ต้องนำเสนอให้เป็นรูปแบบที่สามารถจัดสร้างได้
ซิมส์ต้นฉบับนั้นถูกนำลงในแผ่นเกมของ SimCity ตั้งแต่ภาค 3 โดยมีรูปแบบยังคงเป็นโครงเรื่องอยู่ยังไม่เป็นรูปแบบเกม โดยนำเสนอ Simcity ก่อนแล้วนำชาวซิมส์ออกมาในหมู่บ้านริมน้ำและมีปฏิสัมพันธ์กับชาวซิมส์อื่นจนกระทั่งแสดงถึงอารมณ์ได้อย่างชัดเจน
เดอะซิมส์เป็นเกมที่มีภาคเสริม (Expansion Packs) มากที่สุดเกมหนึ่ง รายชื่อภาคเสริมมีดังนี้
ดูบทความหลักได้ที่ "เกมชุดเดอะซิมส์"
ลัทธิมอนโร
ลัทธิมอนโร () คือแถลงการณ์ที่ตั้งชื่อตามอดีตประธานาธิบดีสหรัฐอเมริกา เจมส์ มอนโร ที่ได้แถลงการณ์ไว้เมื่อวันที่ 2 ธันวาคม ค.ศ. 1823 โดยกล่าวถึงจุดมุ่งหมายที่จะนำพาประเทศให้อยู่ในความ "สงบ" และ "โดดเดี่ยว" และไม่ต้องการให้ชาติยุโรปเข้ามาแทรกแซงทางด้านการเมือง หรือแสวงหาดินแดนในทวีปอเมริกา ซึ่งอังกฤษ ฝรั่งเศส ปรัสเซีย รัสเซีย และออสเตรีย ต่างสนใจที่จะให้ความช่วยเหลือทางการทหารแก่สเปน ในการปราบกบฏอาณานิคมทั้งในอเมริกาเหนือและอเมริกาใต้ อันเป็นความพยายามของชาติต่าง ๆ ในการแสวงหาโอกาสครองครองดินแดนในแถบนี้
แถลงการณ์ฉบับนี้เป็นนโยบายต่างประเทศของสหรัฐ มีหลักการณ์สำคัญดังนี้
สี่เต่าเธอ
สี่เต่าเธอ เป็นวงดนตรีสามชิ้นที่ตั้งขึ้นในช่วงอัลเทอร์เนทีฟรุ่งเรือง เกิดจากการรวมตัวของวง สามเกลอ และ Homesick ซึ่งเพลง อวกาศ เป็นเพลงแรกที่ทางวงเริ่มแต่งด้วยกัน ต่อมาเหลือสมาชิกเพียง 4 คน จึงได้ตั้งชื่อวงใหม่ว่า สี่เต่าเธอ ซึ่งเป็นคำที่เพี้ยนมาจาก สี่เต่าทอง ชื่อเรียกของวงเดอะบีทเทิลส์ ต่อมาในปี พ.ศ. 2550 สี่เต่าเธอ กลับมาอีกครั้งพร้อมกับสมาชิกยุคดั้งเดิมครบทั้ง 5 คน และออกอีพีชื่อว่า สิริมงคล และอัลบั้มรวมเพลง อมตะเงินล้าน ในงาน แฟตเฟสติวัล ครั้งที่ 7นอกจากนี้ ในปี พ.ศ. 2549 ทางวงได้นำเอาผลงานอัลบั้มรวมฮิตปีทอง, โชคสองชั้น และ Love Boat กลับมาวางจำหน่ายอีกครั้ง โดยจำหน่ายครั้งแรกในงาน Fat Festival ครั้งที่ 6 เมื่อวันที่ 11-12 พฤศจิกายน พ.ศ. 2549
เถาะ
เถาะ เป็นชื่อปีที่ 4 ของรอบปีนักษัตร มีสัญลักษณ์เป็นกระต่าย พุทธศักราชที่ตรงกับปีเถาะ เช่น พ.ศ. 2506, พ.ศ. 2518, พ.ศ. 2530, พ.ศ. 2542, พ.ศ. 2554, พ.ศ. 2566, พ.ศ. 2578 และ พ.ศ. 2590 เป็นต้น โดยวันที่เริ่มต้นและสิ้นสุดรอบปีนักษัตรไม่แน่นอนเมื่อเทียบกับปฏิทินสากล และนับต่างกันระหว่างแบบจีนกับแบบไทย โดยมีพระธาตุประจำปีเกิดตามความเชื่อล้านนา คือ พระธาตุแช่แห้ง อำเภอภูเพียง จังหวัดน่าน มีสีประจำปีคือสีเทา เป็นปีธาตุไม้ และมีทิศประจำปีคือทิศตะวันออก
ในปีนักษัตรของเวียดนามและปีนักษัตรของกูรุง ปีเถาะมีสัญลักษณ์เป็นแมวแทนที่กระต่าย
มะโรง
มะโรง เป็นชื่อปีที่ 5 ของรอบปีนักษัตร มีสัญลักษณ์เป็นงูใหญ่ พุทธศักราชที่ตรงกับปีมะโรง เช่น พ.ศ. 2507 พ.ศ. 2519 พ.ศ. 2531 พ.ศ. 2543 พ.ศ. 2555 พ.ศ. 2567 พ.ศ. 2579 และ พ.ศ. 2591 เป็นต้น โดยวันที่เริ่มต้นและสิ้นสุดรอบปีนักษัตรไม่แน่นอนเมื่อเทียบกับปฏิทินสากล และนับต่างกันระหว่างแบบจีนกับแบบไทย มีสีประจำปีคือสีแดงและสีม่วง เป็นปีธาตุไม้ และมีทิศประจำปีคือทิศตะวันออกกับทิศตะวันออกเฉียงใต้
วอก
วอก เป็นชื่อปีที่ 9 ของรอบปีนักษัตร มีสัญลักษณ์เป็นลิง พุทธศักราชที่ตรงกับปีวอก เช่น พ.ศ. 2511 พ.ศ. 2523 พ.ศ. 2535 พ.ศ. 2547 พ.ศ. 2559 พ.ศ. 2571 พ.ศ. 2583 และ พ.ศ. 2595 เป็นต้น โดยวันที่เริ่มต้นและสิ้นสุดรอบปีนักษัตรไม่แน่นอนเมื่อเทียบกับปฏิทินสากล และนับต่างกันระหว่างแบบจีนกับแบบไทย
โดยการใช้สัญลักษณ์ลิงเป็นตัวแทนประจำปีนั้นมีที่มาจากจีน โดยปรากฏมีหลักฐานทางโบราณว่าตั้งแต่ก่อนยุคราชวงศ์ฉิน (221 ปีก่อนค.ศ. – 207 ปีก่อนค.ศ.) ก็ปรากฏมีการใช้สัตว์ประเภทต่าง ๆ แทนปีนักษัตรแล้ว โดยลิงซึ่งเป็นตัวแทนปีวอกนั้น การออกเสียงในภาษาจีน (猴) เป็นคำพ้องเสียงกับการออกเสียงเรียกบรรดาศักดิ์ขั้นหนึ่งของขุนนางจีนในยุคโบราณ ดังนั้นลิงจึงเป็นนัยของการอวยพรถึงการมียศถาบรรดาศักดิ์ในยุคโบราณที่ยังมีการปกครองแบบราชาธิปไตย เทียบความหมายในยุคปัจจุบัน คือ ความเจริญก้าวหน้าในอาชีพการงาน ในภาพจิตรกรรมแบบจีน ลิงจึงมักปรากฏในคติเช่นนี้ เช่น รูปลิงปีนต้นไม้แล้วแขวนตราประจำตำแหน่ง หรือลิงขี่ม้า หมายถึง ขอให้มีความก้าวหน้าในเร็ววัน
ตามความเชื่อในเชิงโหราศาสตร์แบบจีน ผู้ที่เกิดปีวอกจะไม่ถูกกับผู้ที่เกิดปีขาล (เสือ) หากเป็นคู่สามีภรรยาที่ครองคู่ด้วยกันจะทะเลาะกันอย่างรุนแรง หากแต่ปีวอกนั้นจะสมพงษ์กับผู้ที่เกิดปีมะเส็ง (งูเล็ก) และในส่วนคติความเชื่อแบบล้านนา ผู้ที่เกิดปีวอก พระเจดีย์ธาตุประจำปีเกิด คือ พระธาตุพนม ณ อำเภอธาตุพนม จังหวัดนครพนม
เกาะฮิสปันโยลา
ฮิสปันโยลา () หรือ ลาเอสปาโญลา () เป็นเกาะที่ใหญ่เป็นอันดับ 2 ในทะเลแคริบเบียนรองจากเกาะคิวบา มีความยาวประมาณ 640 กิโลเมตร ความกว้าง 250 กิโลเมตร มีเนื้อที่ประมาณ 76,500 ตารางกิโลเมตร เนื้อที่ส่วนใหญ่เป็นป่าและภูเขาสูง ทิศตะวันตกอยู่ใกล้ประเทศจาเมกาและประเทศคิวบา ทิศตะวันออกอยู่ใกล้กับเปอร์โตริโก บนเกาะฮิสปันโยลาประกอบด้วย 2 ประเทศ คือ ประเทศเฮติทางซีกตะวันตก และสาธารณรัฐโดมินิกันทางซีกตะวันออก มียอดเขาสูงที่สุดบนเกาะชื่อว่า ปีโกดัวร์เต (Pico Duarte) สูงถึง 3,087 เมตร อยู่ในสาธารณรัฐโดมินิกัน บนเกาะมีประชากรรวมกันประมาณ 17,000,000 เป็นประชากรในเฮติประมาณ 8,500,000 คน ประชากรในสาธารณรัฐโดมินิกันประมาณ 8,800,000 โดยทั่วไปบนเกาะมีภูมิอากาศแบบป่าฝนเมืองร้อน มีเนื้อที่ป่าประมาณร้อยละ 50 ของเกาะ ชาวยุโรปคนแรกที่รู้จักเกาะฮิสปันโยลา คือคริสโตเฟอร์ โคลัมบัส ในวันที่ 5 ธันวาคม ค.ศ. 1492
วันที่ในจักรวาลสตาร์ วอร์ส
ผู้ติดตามเรื่องราวของสตาร์ วอร์ส ยึดถือการลำดับวันที่โดยใช้เหตุการณ์อ้างอิงคือยุทธการยาวินที่ปรากฏใน โดยในระบบนี้ เหตุการณ์ที่เกิดขึ้นก่อนหน้ายุทธการยาวินจะอยู่ในยุคก่อนยุทธการยาวิน และเหตุการณ์ที่เกิดขึ้นภายหลังจะอยู่ในยุคหลังยุทธการยาวิน ตัวอย่างเช่นเหตุการณ์ที่เกิดขึ้นในปีที่ 50 ก่อนยุทธการยาวิน จะเกิดก่อนเหตุการณ์ที่เกิดขึ้นในปีที่ 45 ก่อนยุทธการยาวิน เป็นต้น ลักษณะการกำหนดวันที่เช่นนี้คล้ายคลึงกับระบบก่อนคริสตกาลและหลังคริสตกาล
ในบางครั้งก็มีการใช้เหตุการณ์การสิ้นสุดของจักรวรรดิคือยุทธการเอนดอร์ (ปีที่ 4 หลังยุทธการยาวิน) เป็นปีฐาน แต่ก็ไม่เป็นที่ยอมรับเท่าเนื่องจากความเคยชินกับระบบเดิม ในตอนที่สำนักพิมพ์ แบนทัม สเปคตร้า ถือลิขสิทธิ์นิยายสตาร์ วอร์สอยู่นั้น ทางสำนักพิมพ์ได้เลือกใช้ระบบปีที่ยึดยุทธการเอนดอร์เป็นฐาน แต่ปัจจุบัน สำนักพิมพ์ เดล เรย์ ซึ่งเป็นผู้ถือลิขสิทธิ์นิยายสตาร์ วอร์สได้เลือกใช้ระบบปีที่ยึดเอายุทธการยาวินเป็นฐาน
เวลามาตรฐานในเรื่องแต่งชุดสตาร์ วอร์ส กำหนดว่ายึดเอาตามเวลาของดาวคอรัสซานท์ซึ่งเป็นเมืองหลวง
อิงริช
อิงริช () เป็นชื่อเรียกของการใช้ภาษาอังกฤษที่ไม่บริบูรณ์ ในแถบเอเชียตะวันออกโดยเฉพาะภาษาญี่ปุ่น ภาษาเกาหลี และภาษาจีน โดยรวมถึงการใช้คำ การสะกด การออกเสียง และไวยากรณ์
คำว่า "อิงลิช" มีที่มาจากการที่ภาษาญี่ปุ่นใช้เสียง R และเสียง L แทนด้วยตัวอักษรเสียงเดียวกันคือ "แถวระ" ซึ่งทำให้คำที่ใช้ตัวอักษร L ถูกแทนด้วยเสียง R หมด เช่นคำว่า English จะถูกอ่านเหมือน Engrish เป็นต้น ซึ่งการออกเสียง R และ L นั้นเป็นปัญหาในหลายประเทศในเอเชียตะวันออกรวมถึงจีน หรือแม้แต่ในไทยเองที่ออกเสียง R และ L ไม่ได้ ถึงแม้ว่าการแทนเสียงเหล่านี้จะแยกกันต่างหากก็ตาม (ในภาพยนตร์เรื่อง คนมหากาฬ (Lethal Weapon) มีการล้อเลียนการสั่งข้าวผัด (fried rice) ว่า "flied lice") และนอกจากนี้ในภาษาจีนและไทยจะไม่มีคำที่ลงท้ายด้วยเสียง L (เว้นจากคำยืมจากภาษาอื่น) ทำให้การออกเสียงถูกเปลี่ยนเป็นเสียงอื่น เช่น ball ถูกอ่านว่า บอน, Brazil ถูกอ่านว่า บรา-ซิน, หรือ email ถูกอ่านว่า อี-เมว ส่วนภาษาเกาหลีจะไม่มีคำที่ลงท้ายด้วยเสียง R ซึ่งชาวเกาหลีมักจะออกเสียงผิดเป็นเสียง L แทน
เจษฎา สุขทรามร
เจษฎา สุขทรามร ​หรือ​ โอ๋ ซี​เปีย โอ๋ ดูบาดูนัก​แต่ง​เพลงมืออาชีพ อดีตสมาชิกวงซีเปีย และสมาชิกวงดูบาดู เคยเป็นมิวสิกไดเร็กเตอร์ ค่ายเพลงสนามหลวงมิวสิก ปัจจุบันเป็นมิวสิกไดเร็กเตอร์ ค่ายเพลงบีอีซี-เทโร มิวสิค
เจษฎา สุขทรามร หรือที่รู้จักกันในนาม ​โอ๋ ซี​เปีย ​เกิดเมื่อเดือน พฤศจิกายน พ.ศ. 2512 จบการศึกษาระดับปริญญาตรีจากคณะครุศาสตร์ จุฬาลงกรณ์มหาวิทยาลัย ภาควิชาดนตรี เริ่ม​เข้าวง​การ​เพลงตั้ง​แต่ปี พ.ศ. 2533 ​เริ่มจาก​การ​เขียน​เพลง​ให้กับวงออ​เคสตร้าของจุฬาลงกรณ์มหาวิทยาลัย จากนั้นยัง​ได้​เรียบ​เรียงดนตรี​ให้กับวงดนตรี บางกอกซิมโฟนีออร์เคสตร้า ​ไหม​ไทยอร์เคสตร้า ซียูซิมโฟนีออร์เคสตร้า พร้อมๆ กับการเป็นครูสอนดนตรีที่โรงเรียนดนตรีศศิลิยะ ในวิชา กีตาร์ ทฤษฎีดนตรี การเรียบเรียงดนตรี
โอ๋ ร่วมกับเพื่อนจากมหาวิทยาลัยเดียวกัน ภานุ กันตะบุตร ออกผลงานเพลงภายใต้ชื่อวงซีเปีย กับอีพีอัลบั้มเกลียดตุ๊ด และช่วยเรียบเรียงดนตรีให้กับ Grammy Light Orchestra
== เปิดค่ายเพลงอิสระ ; ปล่อยอัลบั้ม o mdeling 1 (พ.ศ. 2545)
โอ๋ได้เปิดค่ายเพลงอิสระขึ้น ผลิตผลงานอัลบั้ม O Modeling 1
ต่อมาโอ๋ได้รับเกียรติ์ให้เรียบเรียงเสียงประสาน เพลงชาติไทย (2 Version จากทั้งหมด 5 Version) และเป็น Music director ให้กับบริษัท Live Music International จำกัด นอกจากนี้เขาก็ไปเป็น Music director ให้กับ Concert Series “Love Supreme” ของบริษัท Click Radio และเริ่มรับจ้างเป็นที่ปรึกษาการจัดแสดงดนตรีสด
ปี พ.ศ. 2548 เป็น Music director ให้กับแฟตเรดิโอ และ FM 1 ผลิตคอนเสิร์ทให้กับศิลปินต่างๆ เช่น ฟอร์ด, รัดเกล้า, โบ สุนิตา, Peacemaker, เบิร์ด กะ ฮาร์ท, อีโบลา, ฟูตอง, โมเดิร์นด็อก, บิ๊กแอ๊ส, อุ๊ หฤทัย, บอดี้แสลม, แบล็กเฮด, ธีร์ ไชยเดช, อพาร์ตเมนต์คุณป้า, บีไฟฟ์ และอื่นๆ อีกมากมาย
นอกจากนี้ โอ๋ยังมีผลงาน​เพลงประกอบ​โฆษณา ​และเป็นเบื้องหลังงานเพลงต่างๆ อีกมากมาย ในงานเบื้องหน้าเขาเข้าร่วมกับลูกหว้า-พิจิกา จิตตะปุตตะ ตั้งวงดนตรีในชื่อ ดูบาดู และเคยเป็นมิวสิกไดเร็กเตอร์ ให้กับค่ายเพลงสนามหลวง
ดินดอนสามเหลี่ยมปากแม่น้ำ
ดินดอนสามเหลี่ยมปากแม่น้ำ () จะเกิดเฉพาะกับแม่น้ำที่พัดพาเอาตะกอนขนาดเล็ก ๆ จำพวกทรายละเอียดและโคลนมากับลำน้ำเป็นปริมาณมาก แล้วมาตกตะกอนทับถมกันบริเวณปากแม่น้ำ เมื่อแม่น้ำไหลลงสู่ทะเลหรือทะเลสาบ ความเร็วของน้ำในแม่น้ำจะลดลงและตะกอนที่แม่น้ำพัดมาจะค่อย ๆ สะสมตัวบริเวณดังกล่าว ในบางแห่งขณะน้ำขึ้นน้ำลง กระแสน้ำจะพัดพาเอาทรายและโคลนออกไปสู่ทะเลไกลออกไปจึงไม่มีดินดอนปากแม่น้ำเกิดขึ้น ถ้าในกรณีที่กระแสน้ำขึ้นลงไม่ส่งอิทธิพลรุนแรง แม่น้ำก็จะพัดพาเอาตะกอนมาสะสมอยู่เรื่อย ๆ โดยทรายหยาบจะตกตะกอนลงเป็นพวกแรกและนาน ๆ เข้าก็จะปรากฏเป็นสันทรายบริเวณปากแม่น้ำ ในที่สุดแม่น้ำก็จะแตกแขนงออกเป็นสองสาขาในเวลาต่อมา ในเวลาต่อมาแม่น้ำทั้งสองสาขาก็จะถูกปิดกั้นด้วยสันทราย ทำให้สาขาแม่น้ำแตกออกเป็นสาขาลำน้ำย่อยลงไปอีก ดินดอนโดยทั่วไปมักมีสาขาของลำน้ำที่แตกแขนงจากแม่น้ำใหญ่ โคลนเนื้อละเอียดจะถูกพัดพาไปไกลจากสันทรายและตกตะกอนสะสมตัวกันแผ่คลุมท้องทะเลหรือทะเลสาบในบริเวณที่กว้างขวางเป็นรูปคล้ายพัดหรืองอกตัวลงทะเลตลอดเวลา โดยธรรมดาแล้วแม่น้ำทุกสายที่ไหลลงทะเลหรือทะเลสาบจะมีดินดอนสามเหลี่ยมปากแม่น้ำเกิดขึ้นเสมอ ที่เราเรียกกันว่า "เดลต้า" (delta) เพราะว่าบริเวณดังกล่าวมีรูปร่างคล้ายสามเหลี่ยม ซึ่งถึงแม้ว่าดินดอนจะไม่เป็นรูปสามเหลี่ยมนักภูมิศาสตร์โดยทั่วไปก็เรียกว่า "เดลต้า" แม่น้ำสายใหญ่ ๆ เช่นในเอเชีย เช่น แม่น้ำไทกรีสและยูเฟรตีสในอิรัก ซึ่งเดิมเมืองโบราณชื่ออัวร์ถูกสร้างขึ้นเมื่อประมาณ 6,000 ปีที่แล้วอยู่ติดทะเล แต่ปัจจุบันเมืองดังกล่าวอยู่ลึกเข้าไปในแผ่นดิน 240 กิโลเมตร แม่น้ำพรหมบุตรใน[[อินเดีย]และ[[บังคลาเทศ]] ดินดอนบริเวณปาก[[แม่น้ำคงคา]]และ[[แม่น้ำพรหมบุตร]]แผ่ลงไปใน[[ทะเล]]มีระยะทางยาวกว่า 320 กิโลเมตร ส่วน[[แม่น้ำอิระวดี]]ใน[[พม่า]] ตะกอนพัดมาสะสมโดยบริเวณดังกล่าวทำให้แผ่นดินงอกออกไปในทะเลปีละประมาณ 55 เมตร เป็นต้น
มีการจำแนกตามตัวควบคุมหลักในการตกสะสมตัวของตะกอน ซึ่งโดยปกติจะเป็นทั้ง [[แม่น้ำ]] [[คลื่น]]และกระแสน้ำขึ้นลง ปัจจัยในการควบคุมเหล่านี้มีผลต่อรูปร่างของดินดอนสามเหลี่ยมปากแม่น้ำ
มีการกัดเซาะเนื่องจากอิทธิพลของคลื่นเป็นตัวควบคุมรูปร่างของดินดอนสามเหลี่ยมปากแม่น้ำ แม้ว่าจะมีการกัดเซาะ แต่เมื่อเทียบปริมาณการสะสมตัวของตะกอนกับการถูกกัดเซาะ ดินดอนสามเหลี่ยมปากแม่น้ำก็ยังสามารถสะสมตะกอนออกสู่ทะเลได้ ดินดอนสามเหลี่ยมปากแม่น้ำที่มีการกระทำของคลื่นที่โดดเด่น เช่น ดินดอนสามเหลี่ยมปากแม่น้ำไนล์ มักมีรูปลักษณะเป็นรูปสามเหลี่ยม
การกัดเซาะมีความสำคัญต่อดินดอนสามเหลี่ยมปากแม่น้ำที่มีความโดดเด่นของกระแสน้ำขึ้นลงด้วยเช่นกัน อย่างเช่น สามเหลี่ยมปากแม่น้ำคงคา ซึ่งพื้นที่ส่วนใหญ่จะอยู่ใต้น้ำและจะมีแนวสันทรายที่เด่นชัด ดินดอนสามเหลี่ยมปากแม่น้ำที่เกิดจากการกระทำของกระแสน้ำขึ้นลง มีความแตกต่างจากการกระทำของคลื่นและแม่น้ำ กล่าวคือจะมีการแตกแขนงของแม่น้ำสายหลักไม่มาก ในขณะที่คลื่นหรือแม่น้ำจะมีการแตกสาขาของทางน้ำที่มีตะกอนทรายละเอียดมาปิดทับหรือเป็นทางน้ำที่พัฒนาขึ้นมาใหม่ การแตกสาขาของทางน้ำบนดินดอนสามเหลี่ยมปากแม่น้ำ จะเกิดในช่วงที่บริเวณโดยรอบมีปริมาณน้ำมาก เช่น น้ำท่วม หรือการเกิดพายุ ทำให้เกิดการสะสมของตะกอนทรายละเอียดอย่างช้า ๆ จนกระทั่งมีอัตราการสะสมตะกอนคงที่
[[หมวดหมู่:นิเวศวิทยา]]
[[หมวดหมู่:ดินดอนสามเหลี่ยมปากแม่น้ำ| ]]
ดาร์ธ มอล
ดาร์ธ มอล () คือตัวละครตัวหนึ่งในมหากาพย์ภาพยนตร์แนววิทยาศาสตร์ "สตาร์ วอร์ส" แสดงโดยเรย์ พาร์ค มีบทบาทสำคัญเป็นตัวร้ายหลักตัวหนึ่งใน และเนื้อหาในจักรวาลแคนอนและจักรวาลขยายอีกจำนวนมาก
ดาร์ธ มอล เป็นลอร์ดมืดแห่งซิธ และเป็นศิษย์คนแรกเท่าที่ทราบของดาร์ธ ซิเดียส ในวัยเด็กนั้น มอลถูกลักพาตัวมาโดยซิเดียส และถูกฝึกสอนในวิถีแห่งด้านมืดของพลังอย่างลับๆ ด้วยความที่เขาเติบโตมาภายใต้การสั่งสอนของดาร์ธ ซิเดียส ทำให้ความรู้สึกเพียงอย่างเดียวที่มอลได้เรียนรู้ก็คือความกระหายเลือดและความโกรธเกรี้ยว
มอลเป็นผู้เชี่ยวชาญในศาสตร์การต่อสู้ด้วยกระบี่แสงแบบจูโยและจาร์ไค รวมไปถึงศิลปะป้องกันตัวเทราส คาซี และเลือกที่จะใช้กระบี่แสงสองคมในการต่อสู้ ในช่วงปีก่อนจะถึงการรุกรานนาบูนั้นซิเดียสได้ส่งมอลออกไปในภารกิจลอบสังหารบุคคลทางการเมืองหลายภารกิจ ที่น่าจดจำที่สุดคือการลอบสังหารสมาชิกกลุ่มองค์กรสุริยะทมิฬ แต่มอลก็ยังปรารถนาที่จะได้ต่อกรกับเจได
ในปีที่ 32 ก่อนยุทธการยาวิน ซิเดียสส่งมอลไปสังหารอาจารย์เจไดไควกอน จินน์ และโอบีวัน เคโนบี พาดาวันของไควกอน หลังจากติดตามทั้งสองไปได้จนถึงทาทูอีนและนาบู เขาก็ได้ปะทะกับเจไดทั้งคู่ในยุทธการธีดครั้งที่ 2 มอลได้สังหารไควกอนเป็นผลสำเร็จ แต่กลับผิดพลาดอย่างมหันต์ที่ประมาทพาดาวันเจไดอย่างโอบีวัน เคโนบี ภายหลังการต่อสู้ช่วงสั้นๆ ทว่ารวดเร็วนั้น โอบีวันก็สังหารซิธลอร์ดชาวซาบรากตนนี้ลง เป็นการปิดชีวิตของดาร์ธ มอล
แต่ในตอนหลัง ผู้ทำนายแห่งด้านมืด ก็ได้โคลนนิ่งดาร์ธ มอลขึ้นมาเนื่องจากเชื่อว่า ดาร์ธ เวเดอร์ไม่เหมาะสมที่จะเป็นผู้รับใช้ของซีเดียส
และได้สู้กัน แต่ในท้ายที่สุด เวเดอร์ก็ชนะโคลนซิธลอร์ดคนนี้ซึ่งเรียกว่า ดอพเพลงการ์ และสังหารเขาได้ในที่สุด
แต่แค่นั้นยังไม่หมด ในหนังแอนิแมชั่น Star wars : Clone wars และ Rebels ซึ่งได้รับการยืนยันว่าเป็นเนื้อหาอย่างเป็นทางการได้บอกว่า แท้ที่จริงแล้วดาร์ธ มอลนั้นยังไม่ตายเพราะเขาถูกโอบีวันฟันกระบี่แสงไปที่เอวจนทำให้ร่างกายขาดเป็นสองท่อนและตกลงไปในช่องระบายอากาศบนดาวนาบู ต่อมาก็ทำการหลบหนีไปยัง โลธอล ไมเนอร์
ในช่วงปีที่ 2 ก่อนยุทธการยาวิน มอลได้เดินทางไปที่ดาวทาทูอิน จากการนำทางของโฮโลครอน ได้พบกับเบน(โอบีวัน)เคโนบีที่ช่วยหลือเอซรา บริดเจอร์ มอลและเบนก็ได้ต่อสู้ 3 กระบวนท่า มอลพลาดท่า จึงถูกฟันที่กลางร่าง ก่อนตายมอลได้สั่งเสียโอบีวันว่า "เขาคือผู้ที่ถูกเลือก เขาจะแก้แค้นให้เรา" ก่อนสิ้นลม
ดูกู
"เคานท์ดูกู" () เป็นตัวละครในเรื่องแต่งชุด "สตาร์ วอร์ส" รับบทโดยคริสโตเฟอร์ ลี ในภาพยนตร์ และให้เสียงโดยคอรีย์ เบอร์ตัน ในภาพยนตร์การ์ตูน "" มีบทบาทสำคัญเป็นตัวร้ายหลักใน"" และเป็นตัวร้ายรองใน"" และมีบทบาทในเรื่องแต่งเสริมอีกจำนวนมาก
เคานท์ดูกูมีชีวิตอยู่ในช่วงปีที่ 102 ก่อนยุทธการยาวิน จนถึงปีที่ 19 ก่อนยุทธการยาวิน เป็นอาจารย์เจไดที่ต่อมาเข้าสู่ด้านมืดและได้ขึ้นเป็นลอร์ดมืดแห่งซิธเคานท์ดูกูเกิดบนดาวเคราะห์เซเรนโน เป็นทายาทของสกุลเคานท์ที่มั่งคั่งและสูงส่ง ในวัยเยาว์เขาถูกรับไปเลี้ยงดูโดยนิกายเจได เข้าเป็นศิษย์ของอาจารย์โยดา ต่อมาเมื่อขึ้นเป็นอัศวินเจไดได้รับไควกอน จินน์ เป็นศิษย์พาดาวันคนแรก และต่อมาก็ได้ฝึกโคมาริ โวซาด้วย ดูกูเป็นผู้ฝึกสอนที่เป็นที่เคารพในวิหารเจได และเป็นหนึ่งในเหล่าจอมกระบี่ที่มีฝีมือฉกาจที่สุดแห่งกาแลกซี เชื่อกันว่ามีเพียงอาจารย์โยดาและเมซ วินดูเท่านั้น ที่จะสามารถต่อกรกับเขาได้
ตลอดชีวิตกว่าเจ็ดสิบปีดูกูมีชีวิตในฐานะเจได แต่หลังจากยุทธการกาลิดราน สงครามสั่นคลอนความเชื่อของเขาต่อนิกายเจไดและสาธารณรัฐกาแลกติก ต่อมาจึงตกอยู่ภายใต้อิทธิพลของวุฒิสมาชิกพัลพาทีนแห่งนาบู และออกจากนิกายเจไดไป ต่อมาเมื่อได้ทราบว่าแท้จริงแล้วพัลพาทีนคือซิธลอร์ด ดาร์ธ ซิเดียส ดูกูก็ได้เข้าสู่ด้านมืดและกลายเป็นลอร์ดมืดแห่งซิธด้วย ขึ้นเป็นศิษย์ของพัลพาทีนแทนที่ดาร์ธ มอล ที่ถูกสังหารไปก่อนหน้า โดยพัลพาทีนได้มอบชื่อซิธให้แก่เขาว่าดาร์ธ ไทรานัส
เมื่อได้ครอบครองมรดกทรัพย์สินในฐานะเคานท์แห่งเซเรนโนแล้ว ดูกูก็ได้ร่วมกับดาร์ธ ซิเดียสในการนำกาแลกซีเข้าสู่สงครามเพื่อให้ซิธได้เป็นใหญ่ ร่วมสร้างความสัมพันธ์ระหว่างองค์กรและดาวเคราะห์ต่างๆ ที่ไม่พอใจสาธารณรัฐ จนได้เป็นผู้นำขบวนการแบ่งแยกภายใต้ชื่อสมาพันธ์ระบบดาวอิสระ มีระบบดาวนับพันเข้าร่วมกลุ่มนี้ภายใต้การชักชวนของดูกู และแยกตัวออกจากสาธารณรัฐกาแลกติก
ในฐานะผู้นำทางการเมืองของสมาพันธ์ฯ ดูกูนำองค์กรเข้าต่อต้านสาธารณรัฐ เกิดเป็นความขัดแย้งที่เป็นที่รู้จักในนามสงครามโคลน ซึ่งทวีความรุนแรงกลายเป็นสงครามใหญ่เหนือนครหลวงสาธารณรัฐอย่างคอรัสซานท์ ในการประลองกระบี่แสงบนยานธงกลุ่มแบ่งแยก "อินวิซิเบิล แฮนด์" อัศวินเจได อนาคิน สกายวอล์คเกอร์ สมุหนายกพัลพาทีน ผู้เป็นอาจารย์ซิธของดูกูเอง เหมือนประชดที่ต่อมาไทรานัสจะถูกแทนที่ด้วยชายผู้สังหารเขา อนาคิน สกายวอล์คเกอร์ ผู้ต่อมาจะเข้าสู่ด้านมืด และถูกแปรให้กลายเป็นดาร์ธ เวเดอร์ ผู้น่าสะพรึงกลัวเป็นอย่างยิ่ง
อนาคิน โซโล
อนาคิน โซโล (Anakin Solo) เป็นตัวละครในเรื่องแต่งชุด "สตาร์ วอร์ส" ไม่มีบทบาทในภาพยนตร์ แต่มีบทบาทในหนังสือนิยายและหนังสือการ์ตูนในเรื่องแต่งเสริมจำนวนมาก ถูกกล่าวถึงครั้งแรกในหนังสือนิยาย "Dark Empire" และปรากฏตัวครั้งแรกในหนังสือนิยาย "Dark Empire II"
อนาคิน โซโล ถือกำเนิดตามเวลาในท้องเรื่องในปีที่ 10.5 หลังยุทธการยาวิน เป็นบุตรคนสุดท้องของฮัน โซโล และเลอา ออร์กานา โซโล เป็นน้องของฝาแฝด ไจนาและจาเซน ชื่อของอนาคินได้มาจากชื่อของตาของเขา คืออนาคิน สกายวอล์คเกอร์ และเป็นผู้มีพรสวรรค์ทั้งในด้านการบิน การใช้ "พลัง" และวิศวะเครื่องกล
การถือกำเนิดของอนาคิน โซโล ถูกทำนายไว้ก่อนล่วงหน้าถึงกว่าหนึ่งพันปีโดยอาจารย์เจไดคนหนึ่ง อนาคินได้รับการตั้งชื่อตามชื่อตาของเขา คืออนาคิน สกายวอล์คเกอร์ โดยตอนแรกอนาคินจะถูกตั้งชื่อว่า ฮัน โซโล จูเนียร์ แต่เลอาเลือกที่จะตั้งชื่อของเขาตามชื่อตา เนื่องจากต้องการที่จะกู้ชื่อให้กับบิดา แต่เหตุผลที่แท้จริงก็คือเลอาต้องการที่จะสลายความหวาดกลัวดาร์ธ เวเดอร์ โดยการมองเห็นว่าพ่อของเธอจะกลายเป็นคนเช่นไร ผ่านบุตรของตน และอนาคินก็กลายเป็นคนที่มีพรสวรรค์ในพลัง เป็นนักบินที่เก่งกาจ และช่างกลที่มีฝีมือ สมดังที่มาของชื่อของเขา
ช่วงเวลาที่อนาคินถือกำเนิดขึ้นเป็นช่วงเวลาที่ยังสับสนวุ่นวาย สาธารณรัฐใหม่กำลังเผชิญหน้ากับกลุ่มองค์กรจักรวรรดิที่รวมตัวกันภายใต้การนำของจักรพรรดิพัลพาทีนที่คืนชีพใหม่ ในครั้งหนึ่ง พัลพาทีนได้ลอบสัมผัสอนาคินตั้งแต่ยังอยู่ในครรภ์ และต่อมาพัลพาทีนได้พยายามที่จะเข้าครอบครองร่างของทารกในครรภ์ ด้วยว่าต้องการร่างใหม่ที่ทรงพลังกว่า โชคดีที่วิญญาณของพัลพาทีนถูกทำลายไปเสียก่อนที่แผนการนี้จะสำเร็จ
อนาคินใช้ชีวิตในขวบปีแรกๆ ของชีวิตในสถานที่อันปลอดภัยแต่ห่างจากครอบครัวภายใต้การดูแลของดรอยด์พี่เลี้ยงและเพื่อนสนิทของเลอา คือวินเตอร์ หน่วยจู่โจมของจักรวรรดินำโดยเอกอัครราชทูตเฟอร์แกนได้เข้าโจมตีดาวอานอธในปีที่ 11 หลังยุทธการยาวิน เพื่อพยายามลักพาตัวอนาคิน โชคดีอีกครั้งที่วินเตอร์สามารถคุ้มครองอนาคินได้โดยเปิดระบบรักษาความปลอดภัยของฐานและต่อสู้กับพวกจักรวรรดิด้วยตัวเธอเอง
เมื่อเติบโตขึ้น อนาคินได้มีโอกาสกลับไปอยู่กับครอบครัวที่คอรัสซานท์ แต่เนื่องจากทั้งอนาคิน จาเซน และไจนา ต่างก็ใช้ชีวิตห่างไกลจากทั้งฮันและเลอาเป็นเวลานาน ทั้งสามจึงเห็นวินเตอร์เป็นเหมือนแม่แท้ๆ มากกว่า และเห็นเลอาเป็นคนแปลกหน้า
ฟุตบอลทีมชาติกวม
ฟุตบอลทีมชาติกวม เป็นทีมฟุตบอลตัวแทนของดินแดนกวมของสหรัฐอเมริกา ในการแข่งขันฟุตบอลระหว่างชาติ บริหารงานโดยสมาคมฟุตบอลกวม (GFA) โดยเข้าร่วมเป็นสมาชิกของสมาพันธ์ฟุตบอลเอเชีย (AFC) ในปี 1992 จากนั้นได้เป็นสมาชิกของฟีฟ่าในปี 1996
ในระดับภูมิภาคนั้นทีมชาติกวมเป็นหนึ่งในชาติสมาชิกของสมาพันธ์ฟุตบอลเอเชียตะวันออก (EAFF) โดยเข้าร่วมเป็นสมาชิกในปี 2002เมื่อปี พ.ศ. 2555
ชิวแบคคา
ชิวแบคคา () เป็นตัวละครในเรื่องแต่งชุด"สตาร์ วอร์ส" ปรากฏตัวในภาพยนตร์ทั้ง 3 ภาค มีชีวิตตามเวลาในท้องเรื่องระหว่างประมาณปีที่ 200 ก่อนยุทธการยาวิน ถึงปีที่ 25 หลังยุทธการยาวิน มีบทบาทสำคัญในภาพยนตร์ไตรภาคเดิมและเนื้อหาในจักรวาลขยายจำนวนมาก
ชิวแบคคา (หรือ "ชิวอี้" ตามที่มักถูกเรียกโดยสหายของเขา) เป็นวุคกี้ที่มีชื่อเสียงเป็นตำนานจากคาชี้กและเป็นนักบินร่วมของยาน"มิลเลนเนียม ฟอลคอน"ซึ่งเป็นยานอวกาศของฮัน โซโล เขาเป็นบุตรชายของอัตติชิตกุก เป็นสามีของมัลลาโตบัก และเป็นบิดาของลัมปาวารู ชื่อของชิวแบคคามีส่วนหนึ่งเป็นชื่อของวีรบุรุษในตำนานแห่งคาชี้ก คือ แบคคา หัวหน้าเผ่าผู้ยิ่งใหญ่คนแรกแห่งคาชี้ก และผู้ให้กำเนิดดาบที่เป็นสัญลักษณ์ของการเป็นผู้นำในหมู่วู้กกี้ ชื่อนี้ทำให้ชิวแบคคามีศักดิ์สูงส่ง ข้อเท็จจริงนี้ได้รับการสนับสนุนด้วยสถานะของเขาในยุทธการคาชี้กและในสงครามกลางเมืองกาแลกติก ชิวแบคคาได้พิสูจน์ให้เห็นว่าเขาคู่ควรกับชื่ออันทรงเกียรตินี้ผ่านวีรกรรมนับครั้งไม่ถ้วน
คำพูดติดปาก I am you Chewbacca,Han
ชิวแบคคาเป็นผู้ทรงภูมิ รอบรู้ มีกำลังมาก และมีความซื่อสัตย์อย่างยิ่ง ทั้งยังเป็นช่างเครื่องกลที่มีความสามารถ เช่นเดียวกันกับวู้กกี้อื่นๆ ชิวแบคคาเข้าใจภาษากลางเป็นอย่างดี ทว่าด้วยโครงสร้างของเผ่าพันธุ์ทำให้เขาไม่สามารถพูดด้วยภาษากลางได้ ทำให้เขาต้องพูดกับสหายด้วยภาษาไชรีวู้กซึ่งเป็นภาษาหลักของวู้กกี้ซึ่งประกอบด้วยเสียงร้องคำรามต่างๆ
ชิวแบคคาถือกำเนิดบนดาวคาชี้กช่วงปีที่ 200 ก่อนยุทธการยาวิน ในวัยเยาว์ของชิวแบคคาเขาใฝ่หาการผจญภัยและการสำรวจแทนที่จะอาศัยอยู่แต่ในป่าทึบเหมือนกับวู้กกี้คนอื่นๆ การเดินทางครั้งแรกของชิวแบคคาคือการเดินทางไปยังดินแดนชั้นล่างที่ห่างไกลและอันตรายของป่าทึบในคาชี้ก คือชาโดว์แลนด์ หลังจากนั้นด้วยการใฝ่หาการเดินทางนี่เองที่ทำให้เขาบ้านเกิดอันเขียวชอุ่มของเขาไปไกลแสนไกล แต่ใจของเขายังอยู่ที่คาชี้ก และยังหาเวลาว่างเดินทางกลับบ้านอยู่เสมอ
คลองคีล
คลองคีล (; ท. "คลองทะเลเหนือ-[ถึง]-บอลติก") หรือก่อน ค.ศ. 1948 มีชื่อว่าคลองไคเซอร์-วิลเฮล์ม เป็นคลองน้ำจืดยาวประมาณ 9 กิโลเมตรในรัฐชเลสวิก-โฮลชไตน์ ประเทศเยอรมนี การแล่นเรือผ่านคลองคีลย่นระยะทางอ้อมคาบสมุทรจัตแลนด์เฉลี่ย 250 ไมล์ทะเล (460 กิโลเมตร) คลองคีลไม่เพียงแต่ช่วยประหยัดเวลาแต่ยังช่วยเลี่ยงทะเลที่เสี่ยงเกิดพายุอันตรายด้วย
คลองคีลมีทางเข้าทะเลสองทาง และเชื่อมกับแม่น้ำไอเดอร์โดยคลองกีเซเลาที่โอลเดนบึทเทิล
นิกายเจไดใหม่
นิกายเจไดใหม่ () เป็นองค์กรในเรื่องแต่งชุด"สตาร์ วอร์ส"
นิกายเจไดใหม่คือองค์กรเจไดที่ได้รับการฟื้นฟูขึ้นอีกครั้งหลังเหตุการณ์การกวาดล้างเจไดครั้งใหญ่ หลังการล่มสลายของจักรวรรดิกาแลกติก อัศวินเจไดที่เหลืออยู่เพียงจำนวนน้อยนิดค่อยๆ รวมตัวกันฟื้นฟูนิกายเจไดขึ้นมาอีกครั้ง ภายใต้การนำของลุค สกายวอล์คเกอร์ บุตรชายของอดีตอัศวินเจไดอนาคิน สกายวอล์คเกอร์
การฟื้นฟูเกิดขึ้นอย่างค่อยเป็นค่อยไป ในระยะแรกนั้นนิกายเจไดใหม่มีสถานะเป็นกลุ่มของผู้มีสัมผัสแห่งพลังจำนวนหนึ่งที่มีพื้นฐานการฝึกฝนต่างๆ กัน ความพยายามในการฝึกสอนอัศวินใหม่ๆ นั้นถูกทำลายลงโดยจักรพรรดิที่คืนชีพขึ้นมาใหม่ อย่างไรก็ดีลุค สกายวอล์คเกอร์ ก็สามารถก่อตั้งสถาบันฝึกสอนเจไดได้เป็นครั้งแรกในรอบหลายสิบปีในชื่อ เจไดพราเซียม บนดวงจันทร์ยาวิน 4 เริ่มแรกด้วยผู้เรียนจำนวน 12 คน นิกายเริ่มเติบโตทั้งในด้านคุณภาพและปริมาณจนกลายเป็นหนึ่งในหน่วยงานสำคัญของสาธารณรัฐใหม่ที่เป็นผู้ให้การสนับสนุน ทำให้นิกายเจไดใหม่กลายเป็นเป้าโจมตีโดยศัตรูของสาธารณรัฐ อย่างเช่นพลเรือตรีดาลา (Admiral Daala), จักรวรรดิคืนชีพ (The Empire Reborn) และอาณาจักรที่สอง (The Second Imperium) สมาชิกของนิกายได้เข้าไปมีส่วนร่วมในความขัดแย้งครั้งสำคัญๆ ของกาแลกซี รวมไปถึงสงครามนาไก-ทอฟ (Nagai-Tof War), ปฏิบัติการเงื้อมมือเงา (Operation Shadow Hand), วิกฤติการณ์กองยานทมิฬ (Black Fleet Crisis) และการจลาจลคอเรลเลียนครั้งที่หนึ่ง (First Corellian Insurrection)
การมีส่วนร่วมครั้งสำคัญที่สุดของเหล่าเจไดเกิดขึ้นในระหว่างสงครามยูซาน วอง การปกป้องกาแลกซีจากการคุกคามครั้งนี้ทำให้นิกายเจไดใหม่ถูกใส่ความจากประชาชนกาแลกซีและถูกทรยศหักหลังในหลายครั้งหลายครา ทั้งๆ ที่การเข้าร่วมสงครามครั้งนี้ทำให้นิกายต้องสูญเสียอัศวินไปเกือบครึ่งหนึ่ง หลังจากความขัดแย้งครั้งนี้แล้ว นิกายก็เพิ่มความดุดันและรวมศูนย์อำนาจเข้ามากขึ้น จนเริ่มเติบโตและรับใช้กาแลกซีได้ในอีกหลายสิบปีต่อมา จนกระทั่งเข้าสู่สงครามจักรวรรดิ-ซิธซึ่งทำให้นิกายเจไดใหม่ต้องกระจัดกระจายออกไปอีกครั้งและทำให้สมาชิกนิกายหลายคนต้องหลบซ่อนตัว กลายเป็นผู้ลี้ภัยอีกครั้ง
แมง
แมง () เป็นชื่อเรียกสัตว์ไม่มีกระดูกสันหลังในกลุ่มของสัตว์ขาปล้อง ชื่อในภาษาอังกฤษมีรากศัพท์มาจากสตรีนามว่าอะแรกนีในเทพปกรณัมกรีก ร่างกายของแมงเมื่อโตเต็มที่แบ่งได้เป็น 2 ส่วน คือ หัวกับอกรวมกันเป็นส่วนหนึ่งและท้องอีกส่วนหนึ่ง การแยกแยะระหว่างแมงกับแมลง คือ แมงมี 8 หรือ 10 ขา ส่วนแมลงมี 6 ขา นอกจากนี้แมงยังไม่มีหนวดและปีกอีกด้วยซึ่งต่างจากแมลงที่มีหนวดและส่วนใหญ่มีปีก แมงมีความยาวของลำตัวตั้งแต่ 0.08 มิลลิเมตร ถึง 21 เซนติเมตร ตัวอย่างของสัตว์ประเภทแมง ได้แก่ แมงมุม แมงป่อง แมงดาทะเล เห็บ และไร เป็นต้น
พิพิธภัณฑสถานแห่งชาติโตเกียว
พิพิธภัณฑสถานแห่งชาติโตเกียว () เป็นพิพิธภัณฑ์ที่เก่าแก่ที่สุดและใหญ่ที่สุดในญี่ปุ่น สร้างขึ้นเมื่อปี ค.ศ. 1872 เป็นสถานที่เก็บรักษาศิลปวัตถุและโบราณวัตถุที่สำคัญจากทั่วทวีปเอเชีย โดยเฉพาะจากในญี่ปุ่นเอง มีโบราณวัตถุจัดแสดงกว่า 110,000 ชิ้น ซึ่งมีสมบัติประจำชาติญี่ปุ่น 87 ชิ้น และสมบัติทางวัฒนธรรมที่สำคัญอีก 610 ชิ้นรวมอยู่ด้วย (ข้อมูลเมื่อเดือนกรกฎาคม ปี 2005) ทางพิพิธภัณฑ์ยังมีส่วนงานสำหรับค้นคว้าวิจัยเกี่ยวกับโบราณวัตถุ และจัดกิจกรรมต่าง ๆ เพื่อให้ความรู้แก่ประชาชน
พิพิธภัณฑ์แห่งนี้ตั้งอยู่ภายในสวนอูเอโนะ ในเขตไทโต กรุงโตเกียว ประกอบไปด้วยอาคารต่าง ๆ ซึ่งส่วนจัดแสดงจะประกอบด้วยอาคารศิลปะญี่ปุ่น อาคารศิลปะเอเชีย อาคารเฮียวเก อาคารเฮเซ และอาคารสมบัติแห่งวัดโฮรีว และยังมีศูนย์งานวิจัยและสารสนเทศและอาคารส่วนอื่น ๆ ในบริเวณพิพิธภัณฑ์มีร้านอาหารและร้านค้าอยู่หลายร้าน และมีส่วนจัดนิทรรศการกลางแจ้งและสวนหย่อมซึ่งผู้มาเยี่ยมชมสามารถเพลิดเพลินกับบรรยากาศได้
รอย คีน
รอย มอรีซ คีน () เกิดเมื่อวันที่ 10 สิงหาคม ค.ศ. 1971 เป็นอดีตกัปตันทีมและนักฟุตบอลทีมชาติไอร์แลนด์ อดีตกัปตันทีมและนักฟุตบอลสโมสรฟุตบอลแมนเชสเตอร์ยูไนเต็ดและสโมสรฟุตบอลเซลติก และเป็นอดีตผู้จัดการทีมสโมสรฟุตบอลอิปสวิชในฟุตบอลลีกเดอะแชมเปี้ยนชิพของอังกฤษ
วิภารัตน์ เปรื่องสุวรรณ
วิภารัตน์ เปรื่องสุวรรณ เป็นนักร้องลูกทุ่งหญิงชื่อดังคนหนึ่งของวงการลูกทุ่งไทย นอกจากผลงานเพลงที่ฮิตติดหูคนไทยหลายเพลงรวมทั้งเพลงที่ดังอย่างมาก อย่าง " คิดแล้วกลุ้ม " แล้ว
วิภารัตน์ เปรื่องสุวรรณ เกิดวันที่ เพลงแรกที่ วิภารัตน์ บันทึกเสียงคือ "ผู้ชายไม่กล้า" บทประพันธ์ของ ครูฉลอง วุฒิวัย
การแต่งตัวในแบบนุ่งสั้นของเธอในยุคนั้น ก็ยังได้รับการกล่าวขวัญถึงอย่างมากด้วย วิภารัตน์เป็นหนึ่งในนักร้องลูกทุ่งแถวหน้าไม่กี่คนที่กล้าแต่งตัวแบบนี้ โดยอีก 2 คน ที่เหลือก็คือ เตือนใจ บุญพระรักษา และ อรวรรณ สร้อยหงส์พราย ซึ่งเสียชีวิตไปแล้วทั้งคู่
วิภารัตน์ เปรื่องสุวรรณ เป็นคู่ชีวิตคนแรกของ ไพรวัลย์ ลูกเพชร นักร้องลูกทุ่งชื่อดังอีกคนของฟ้าเมืองไทยเธอพบรักและใช้ชีวิตอยู่กับไพรวัลย์ ลูกเพชร ระหว่าง ที่ทั้งสองเป็นนักร้องอยู่กับวงดนตรีของสุรพล สมบัติเจริญ ราชาเพลงลูกทุ่งเมือง ต่อมาทั้งสองได้ตัดสินใจลาออกจากวงสุรพล มาอยู่กับวงรวมดาวกระจายของ ครูสำเนียง ม่วงทอง ซึ่งที่นี่ ทั้งสองได้เริ่มต้นการร้องเพลงคู่ จนเกิดผลงานเพลงโด่งดังหลายเพลงเช่น " มะนาวไม่มีน้ำ " และ " กีฬารัก " เป็นต้น ซึ่งความโด่งดังไปทั่วประเทศนี้ เป็นสาเหตุให้ทั้งสองตัดสินใจลาออกจากวงของครูสำเนียง และมาตั้งวงดนตรีเป็นของตนเอง ก่อนที่ ทั้งคู่จะมีโอกาสก้าวเข้าสู่วงการภาพยนตร์ โดยร่วมแสดงภาพยนตร์หลายเรื่อง
ปัจจุบัน วิภารัตน์ ในวัย 60 กว่า ยังคงขายเสียงร้องเพลงอยู่ตามห้องอาหาร แต่หันไปร้องเพลงลูกกรุง
ให้แขกเต้นลีลาศ และไม่ได้แต่งกายหวือหวาเหมือนสมัยโลดแล่นอยู่ในวงการลูกทุ่งอีกต่อไป
ปราสาทนอยชวานชไตน์
ปราสาทนอยชวานชไตน์ () เป็นปราสาทตั้งอยู่ในเทือกเขาแอลป์แถบแคว้นบาวาเรีย ประเทศเยอรมนี สร้างในสมัยพระเจ้าลุดวิจที่ 2 แห่งบาวาเรีย ในช่วง ค.ศ. 1845-86 เป็นปราสาทที่งดงามมากที่สุดอีกแห่งหนึ่งของโลก และเป็นต้นแบบของการสร้างปราสาทเทพนิยายเจ้าหญิงนิทรา ที่สวนสนุกดิสนีย์แลนด์ และโตเกียวดิสนีย์แลนด์ รวมไปถึงที่แดนเนรมิต
พระเจ้าลุดวิกที่ 2 แห่งบาวาเรียมีพระประสงค์ให้จัดสร้างเพื่อเป็นที่ประทับอย่างสันโดษ ห่างจากผู้คน และเพื่ออุทิศให้แก่กวีชื่อริชาร์ด วากเนอร์ ผู้ซึ่งเป็นแรงบันดาลใจในการสร้างให้เป็นไปตามบทประพันธ์เรื่องอัศวินหงษ์ (Swan Knight Lohengrin) ดังนั้นปราสาทแห่งนี้จึงได้รับการตกแต่งตามเรื่องร่าวในบทประพันธ์ดังกล่าว ปราสาทแห่งนี้ได้รับการออกแบบโดยคริสทีอัน ยังค์ (Christian Jank) ซึ่งเป็นนักออกแบบทางการละคร มากกว่าที่จะเป็นสถาปนิก
ทุกวันนี้มีนักท่องเที่ยวเดินทางไปเยี่ยมชมปราสาทแห่งนี้ถึงปีละ 1.3ล้านคน โดยมากถึงวันละ 6,000 คนในช่วงฤดูร้อน
การสรุปความอัตโนมัติ
การสรุปความอัตโนมัติ () เป็นการสร้างข้อความฉบับย่อด้วยโปรแกรมคอมพิวเตอร์ ผลที่ได้จากกระบวนการนี้จะยังคงประเด็นที่สำคัญที่สุดของข้อความต้นฉบับอยู่
ภาวะข่าวสารล้นเกินทำให้สรุปความที่ปะติดปะต่อสอดคล้องและถูกต้องนั้นเป็นสิ่งจำเป็น ความสนใจในการสรุปความอัตโนมัตินั้นเพิ่มขึ้นตามการเข้าถึงข้อมูลที่เพิ่มขึ้น ตัวอย่างหนึ่งของการใช้งานเทคโนโลยีการสรุปความก็คือใน เสิร์ชเอนจิน อย่างเช่น กูเกิล
ฟรังก์สวิส
ฟรังก์สวิส (อังกฤษ: Swiss franc ; ISO 4217: "CHF" หรือ "756") เป็นสกุลเงินและตั๋วเงินที่ใช้ชำระหนี้ได้ตามกฎหมายของประเทศสวิตเซอร์แลนด์และประเทศลิกเตนสไตน์ และมีใช้ในดินแดนบางส่วนของประเทศอิตาลีและเยอรมนี
Swiss National Bank ซึ่งเป็นธนาคารกลางของสวิตเซอร์แลนด์ เป็นผู้ออกธนบัตรฟรังก์
ส่วนเหรียญกษาปณ์นั้น ออกโดย Swissmint โรงกษาปณ์ของสหพันธ์
รายนามแม่ทัพภาคที่ 1
กองทัพภาคที่ 1 (ทภ.1) ของกองทัพบกไทย รับผิดชอบพื้นที่ภาคกลาง ภาคตะวันออก และภาคตะวันตก ตั้งกองบัญชาการที่กรุงเทพมหานคร หน่วยขึ้นตรง คือ
รายนาม รายพระนาม แม่ทัพ กองทัพภาคที่ 1
รายนามแม่ทัพภาคที่ 2
กองทัพภาคที่ 2 (ทภ.2) ของกองทัพบกไทย รับผิดชอบพื้นที่ภาคตะวันออกเฉียงเหนือทั้งหมด ตั้งกองบัญชาการที่ค่ายสุรนารี จังหวัดนครราชสีมา หน่วยรบที่สำคัญ คือ
รายนามแม่ทัพ กองทัพภาคที่ 2
รายนามแม่ทัพภาคที่ 3
กองทัพภาคที่ 3 (ทภ.3) ของกองทัพบกไทย รับผิดชอบพื้นที่ภาคเหนือทั้งหมด ตั้งกองบัญชาการที่จังหวัดพิษณุโลก หน่วยรบที่สำคัญ คือ
รายนาม รายพระนาม แม่ทัพ กองทัพภาคที่ 3
รายนามแม่ทัพภาคที่ 4
กองทัพภาคที่ 4 (ทภ.4) ของกองทัพบกไทย รับผิดชอบพื้นที่ภาคใต้ทั้งหมด ตั้งกองบัญชาการที่ค่ายวชิราวุธ ตำบลปากพูน อำเภอเมืองนครศรีธรรมราช จังหวัดนครศรีธรรมราช และมีศูนย์บัญชาการส่วนหน้าอยู่ที่ค่ายอิงคยุทธบริหาร ตำบลบ่อทอง อำเภอหนองจิก จังหวัดปัตตานี เพื่อดูแลความไม่สงบในชายแดนภาคใต้ของประเทศไทยโดยเฉพาะ
นอกจากนี้กองทัพภาคที่ 4 ยังมีหน่วยขึ้นตรงและหน่วยงานในความดูแล ได้แก่
หมายเหตุ ยศทางการทหารเป็นยศขณะดำรงตำแหน่งในขณะนั้น
วัดคูหาสวรรค์วรวิหาร
วัดคูหาสวรรค์วรวิหาร เป็นพระอารามหลวงชั้นตรี ชนิดวรวิหาร สังกัดมหานิกาย ตั้งอยู่ในแขวงคูหาสวรรค์ เขตภาษีเจริญ กรุงเทพมหานคร เป็นวัดโบราณสร้างขึ้นตั้งแต่สมัยกรุงศรีอยุธยา
วัดคูหาสวรรค์วรวิหาร เดิมเรียกชื่อว่า “วัดศาลาสี่หน้า” เป็นวัดโบราณสร้างมาตั้งแต่ครั้งกรุงศรีอยุธยายังเป็นราชธานี แต่ไม่ปรากฏหลักฐานว่าใครเป็นผู้สร้าง สิ่งที่ยังคงหลงเหลือและแสดงความเป็นสิ่งของสมัยกรุงศรีอยุธยา คือ “ลายหน้าบันสลักไม้ทั้งด้านหน้าและด้านหลังของพระอุโบสถ ปีกของหน้าบันเล็กตามหลังคาลดชั้นอีกด้านละสองปีก เป็นฝีมือช่างสมัยกรุงศรีอยุธยา และใบสีมาที่เป็นสีมาคู่ ทำด้วยหินทรายแดง ฝีมือช่างอยุธยาตอนปลาย ส่วนซุ้มสีมานั้นสร้างเพิ่มเติมขึ้นที่หลัง แบบเดิมใบสีมาประดิษฐานอยู่บนแท่นปูนเท่านั้น”
ต่อมา พระบาทสมเด็จพระพุทธยอดฟ้าจุฬาโลกมหาราช โปรดให้บูรณะขึ้นใหม่แล้วทรงสถาปนาให้เป็นพระอารามหลวงชั้นตรี ชนิดวรวิหาร พร้อมทั้งเปลี่ยนนามวัดใหม่จาก วัดศาลาสี่หน้า เป็น วัดคูหาสวรรค์วรวิหาร ตามหลักฐานรับรองสภาพวัดของกองพุทธศาสนสถาน สำนักงานพระพุทธศาสนาแห่งชาติ ปรากฏว่า วัดนี้ตั้งขึ้นและรับวิสุงคามสีมาเมื่อ พ.ศ. 2320
เจ้าอาวาสปกครองวัดคูหาสวรรค์ นับแต่รัชกาลที่ 1 จนถึงรัชกาลปัจจุบัน เท่าที่ปรากฏเป็นหลักฐานทางราชการนับเรียงตามลำดับดังนี้
กระดูกซี่โครง
กระดูกซี่โครง () เป็นส่วนหนึ่งของโครงกระดูกมนุษย์ที่อยู่ในบริเวณส่วนอก ซึ่งจะเชื่อมต่อระหว่างกระดูกสันหลังส่วนอก (Thoracic vertebral column) ทางด้านหลัง กับกระดูกอก (Sternum) ทางด้านหน้า และประกอบขึ้นเป็นโครงร่างของผนังช่องอกและช่วยในการป้องกันอวัยวะภายในของช่องอกที่สำคัญ เช่นปอดและหัวใจ โดยทั่วไปแล้วในผู้ใหญ่จะมีกระดูกซี่โครงทั้งหมด 12 คู่ หรือ 24 ซี่ ทั้งในเพศหญิงและเพศชาย อย่างไรก็ตามในบางคนอาจมีจำนวนของกระดูกซี่โครงที่มากกว่าหรือน้อยกว่าปกติได้เล็กน้อย
กระดูกซี่โครงทั้ง 12 คู่ จะมีรูปร่างคล้ายกัน คือเป็นกระดูกแบบแบน (flat bone) มีความโค้งออกไปทางด้านข้าง และแบ่งออกได้เป็นสามส่วน คือส่วนหัวกระดูก (head) ส่วนคอกระดูก (neck) และส่วนท่อนกระดูก (shaft) อย่างไรก็ตาม กระดูกซี่โครงบางชิ้นจะมีลักษณะพิเศษ ซึ่งทำให้แบ่งชนิดของกระดูกซี่โครงได้เป็นสองลักษณะ คือชนิดของกระดูกซี่โครงตามรูปร่าง และตามจุดเกาะทางด้านหน้ากับกระดูกอก
เมื่อพิจารณารูปร่างของกระดูกซี่โครงของมนุษย์ จะแบ่งออกได้เป็นสองแบบ คือแบบธรรมดา และแบบพิเศษ
หากจำแนกกระดูกซี่โครงตามจุดเกาะกับกระดูกอกทางด้านหน้าที่แตกต่างกัน จะสามารถจำแนกออกได้เป็นสามแบบ ได้แก่
นอกจากนี้ ในบางคนอาจพบว่ามี"กระดูกซี่โครงส่วนคอ" (Cervical rib) ซึ่งยื่อต่อออกมาจากกระดูกสันหลังส่วนคอชิ้นที่ 7 ซึ่งเป็นความผิดปกติที่ต้องได้รับการแก้ไข เนื่องจากกระดูกนี้อาจไปกดทับเส้นประสาทที่ไปยังบริเวณแขนได้
กระดูกซี่โครงเป็นอวัยวะที่ได้รับการกระทบกระเทือนได้ง่าย ซึ่งอาจทำให้เกิดการหักของกระดูกซี่โครง และทำให้เกิดความเจ็บปวดอย่างมากและมีความผิดปกติของการหายใจ เนื่องจากกระดูกซี่โครงเป็นที่เกาะของทั้งกล้ามเนื้อยึดซี่โครงและกะบังลม ซึ่งเป็นโครงสร้างหลักในการช่วยการหายใจ นอกจากนี้บางส่วนของกระดูกที่หักอาจทำอันตรายต่ออวัยวะภายในช่องอกอีกด้วย และอาจทำให้เกิดภาวะเลือดออกในช่องอก (hemothorax)
ความสัมพันธ์ระหว่างประเทศ
ความสัมพันธ์ระหว่างประเทศ () หมายถึง การแลกเปลี่ยนและปฏิสัมพันธ์ที่เกิดขึ้นข้ามเขตพรมแดนของรัฐ ซึ่งส่งผลถึงความร่วมมือหรือความขัดแย้งระหว่างประเทศต่าง ๆ ในโลก เป็นแขนงหนึ่งของวิชารัฐศาสตร์ เป็นหลักปฏิบัติและการศึกษาปฏิสัมพันธ์ระหว่างประเทศ เกี่ยวข้องโดยตรงกับการวางนโยบายระหว่างประเทศ ซึ่งครอบคลุมทั้งในด้านการเมือง เศรษฐกิจ
โรเจอร์ มัวร์
เซอร์โรเจอร์ จอร์จ มัวร์ (Roger George Moore; 14 ตุลาคม ค.ศ. 1927 – 23 พฤษภาคม ค.ศ. 2017) เกิดเมื่อวันที่ 14 ตุลาคม ค.ศ. 1927 ที่สต๊อกเวลล์ กรุงลอนดอน สหราชอาณาจักร โดยเป็นบุตรชายของนายตำรวจสก๊อตแลนยาร์ดคนหนึ่ง
โรเจอร์ มัวร์ เข้าสู่วงการการแสดงภาพยนตร์ครั้งแรกในค.ศ. 1945 แต่มาโด่งดังมาจากการรับบทเจมส์ บอนด์คนที่ 3 ต่อจากฌอน คอนเนอรี่ และเป็นนักแสดงที่รับบทบอนด์มากที่สุด คือ ทั้งหมด 7 ตอน ตั้งแต่ปี ค.ศ. 1973 – ค.ศ. 1985 เป็นระยะเวลาถึง 12 ปี
ผลงานในระยะหลัง ได้แก่ The Quest ในปี ค.ศ. 1996 และ Spice World ในปี ค.ศ. 1997
ในปี ค.ศ. 2006 ได้รับการแต่งตั้งจากสหประชาชาติให้เป็นทูตสันทวไมตรีด้วย
โรเจอร์ มัวร์เสียชีวิตด้วยโรคมะเร็ง เมื่อวันที่ 23 พฤษภาคม ค.ศ. 2017 ที่ประเทศสวิตเซอร์แลนด์ รวมอายุได้ 89 ปี
เรื่องเด่นเย็นนี้
เรื่องเด่นเย็นนี้ (1 กรกฎาคม พ.ศ. 2548 – ปัจจุบัน) เป็นรายการโทรทัศน์ประเภทเล่าข่าว ผลิตโดยฝ่ายข่าว สถานีวิทยุโทรทัศน์ไทยทีวีสีช่อง 3 ร่วมกับบริษัท เซิร์ช ไลฟว์ จำกัด ในเครือเซิร์ช เอ็นเทอร์เทนเมนท์ ออกอากาศทุกวันจันทร์-วันศุกร์ เวลา 15.40-16.45 น. ทางไทยทีวีสีช่อง 3 (เดิมคือรายการ "สถานการณ์ประจำวัน" ซึ่งมีสถานะเป็นข่าวประจำวันของสถานีฯ)
เป็นรายการสด โดยนำข่าวประเภทต่างๆ คือ ข่าวการเมือง ข่าวในกระแสสังคม ข่าวเศรษฐกิจ ข่าวต่างประเทศ และ ข่าวกีฬา มาเล่าให้ผู้ชมฟังอย่างเป็นกันเอง และเข้าใจได้ง่าย โดยมีช่วงสำคัญดังนี้
เมื่อวันที่ 16 กันยายน พ.ศ. 2552 สัญญาณภาพทางสถานีวิทยุโทรทัศน์ไทยทีวีสีช่อง 3 หายไปจากหน้าจอโทรทัศน์ประมาณ 1 ชั่วโมง 30 นาที ช่วงระหว่างเวลา 16.00-17.30 น. เมื่อสัญญาณภาพกลับมาอีกครั้ง สถานีฯ จึงเริ่มนำเสนอรายการข่าว “เรื่องเด่นเย็นนี้” โดยใช้สถานที่ชั้นล่างของอาคารปฏิบัติการออกอากาศ และใช้รถถ่ายทอดสดเคลื่อนที่ (Outdoor Broadcaster - OB) ในการออกอากาศ ซึ่งนายธีระ นางสาววราภรณ์ และนายภาษิต พิธีกรข่าวซึ่งทำหน้าที่อยู่ในขณะนั้นชี้แจงว่า เกิดจากกระแสไฟฟ้าขัดข้อง และดำเนินรายการต่อไปตามปกติ นับเป็นครั้งแรกในรอบหลายสิบปีที่เกิดกระแสไฟฟ้าขัดข้อง และยังเป็นระยะเวลายาวนานที่สุดในประวัติศาสตร์โทรทัศน์ไทยด้วย
ในบางครั้ง รายการ ยังออกออกอากาศสดนอกสถานที่ ตามสถานที่ต่างๆ ดังนี้
เควสเชิน?
เควสเชิน? () คือจูเนี่ยร์กลุ่มที่มีความสามารถในการเล่นดนตรี มีสามาชิกรวมกัน 5 คน เป็นกลุ่มที่ 3 ในค่าย Johnny's Entertainment ที่รวมหนุ่มๆ ที่เล่นดนตรีไว้รวมกัน แต่สมาชิกทั้ง 5 ไม่ได้มีแต่ความสามารถในการเล่นดนตรีแต่เพียงอย่างเดียว แต่ยังสามารถทั้งร้อง และแต่งเพลงอีกด้วย
ผู้หญิงถึงผู้หญิง
ผู้หญิงถึงผู้หญิง เป็นรายการโทรทัศน์เกี่ยวกับผู้หญิง ที่มีรูปแบบการนำเสนอเป็นการนำข่าวรายวันที่เกี่ยวข้องกับผู้หญิงมาบอกเล่าผ่านมุมมองของพิธีกร หรืออาจมองว่าเป็นนิตยสารเกี่ยวกับผู้หญิงทางโทรทัศน์ เริ่มออกอากาศครั้งแรกวันที่ 4 ตุลาคม พ.ศ. 2547 และได้ปรับปรุงรายการเพิ่มขึ้นในรูปแบบใหม่ เริ่มออกอากาศ 2 มิถุนายน 2557 ออกอากาศทุกวันจันทร์ ถึง วันศุกร์ เวลา 08.00-09.00 น. และย้ายเวลาใหม่มาเป็นเวลา 06.30-07.00 น. ทางช่อง 3 FAMILY และตั้งแต่วันที่ 3 ตุลาคม 2559 เป็นต้นไป รายการได้ย้ายช่องและเวลาออกอากาศและปรับรูปโฉมใหม่อีกครั้งเป็นทุกวันจันทร์-ศุกร์ เวลา 08.45 - 09.15 น. ทางช่อง 3 และ ช่อง 3 HD ช่อง 33 และ ท่านสามารถรับฟังได้อีกครั้ง ทุกวันจันทร์-ศุกร์ เวลา 11.05 - 11.30 น. ทางวิทยุครอบครัวข่าว และตั้งแต่วันที่ 6 พฤศจิกายน 2560 เป็นต้นไป รายการได้ย้ายช่องและเวลาออกอากาศอีกครั้งเป็นทุกวันจันทร์-ศุกร์ เวลา 08.00 - 08.30 น. และตั้งแต่วันที่ 5 มีนาคม 2561 เป็นต้นไป ย้ายเวลาใหม่มาเป็นเวลา 08.30 - 09.00 น. ทางช่อง 3 SD ช่อง 28
ผู้หญิงถึงผู้หญิง พัฒนารูปแบบมาจากรายการ ผู้หญิง ผู้หญิง ซึ่งเคยออกอากาศอยู่ในช่วงเวลาเดียวกัน ซึ่งขณะนั้น ดำเนินรายการโดย หญิง-ศิริบูรณ์ ณัฐพันธ์ และ กาละแมร์-พัชรศรี เบญจมาศ ยังได้เสริมพิธีกรเพิ่มเข้ามาในรายการอีก 3 คน คือ ไก่ - มีสุข แจ้งมีสุข นิน่า - กุลนัดดา ปัจฉิมสวัสดิ์ และ ปุ้ย - พิมลวรรณ หุ่นทองคำ จนในกลางปี 2557 ทางช่องได้มีการเพิ่มช่องโทรทัศน์ขึ้นอีกหลายช่อง จึงปรับปรุงรายการผู้หญิงถึงผู้หญิงเพิ่มขึ้นในรูปแบบใหม่ เริ่มออกอากาศ 2 มิถุนายน 2557 และได้ย้ายไปออกอากาศทางช่อง 3 Family และ ช่อง 3 HD ปัจจุบัน ออกอากาศทุกวันจันทร์-ศุกร์ 08:30-09:00 น. ทางช่อง 3 SD ช่อง 28
กรีนเบอเรต์
หน่วยรบพิเศษกรีนเบอเรต์ () หรือชื่อเป็นทางการ คือ United States Army Special Forces ก่อตั้งขึ้นในสมัยสงครามโลกครั้งที่ 2 สมาชิกของหน่วยถูกฝึกมาสำหรับงานก่อวินาศกรรม การกระโดดร่ม การปฏิบัติงานทั้ง บกและทางน้ำ การปีนเขาและสกี ทว่าทหารหน่วยนี้เป็นที่รู้จักในช่วงสงครามเวียดนาม ระหว่าง พ.ศ. 2510 - 2515 เพราะฝึกหน่วยรบนอกแบบให้กองทัพเวียดนามใต้ต่อสู้กับการรบแบบกองโจร โดยใช้กลยุทธ์ในแบบฉบับ ""setting a thief to catch a thief" "
เมื่อสงครามเวียดนามสิ้นสุดลง กรีนเบอเรต์ไม่ได้รับความนิยมนักในระบบกองทัพบก สหรัฐฯ แต่ต่อมาก็ตระหนักว่า กองกำลังแบบนี้มีความสำคัญต่อกองทัพสมัยใหม่
สมาชิกของกรีนเบอเรต์เป็นอาสาสมัคร ต้องมีความสามารถทางโดดร่ม ผ่านโปรแกรม การฝึกที่เข้มข้นยาวนานประมาณ 44 - 62 สัปดาห์ คัดผู้ที่ไม่เหมาะสมออกไป และทหารทุกคน ต้องมีทักษะทางด้านต่อสู้ไหวพริบ และความฉลาด การใช้อาวุธพิเศษ การติดต่อสื่อสารหรือ ความชำนาญในการใช้ภาษาต่างประเทศ แต่ละกลุ่มของกรีนเบอเรต์ จะมีตรารูปโล่เป็นสีต่าง ๆ ติดอยู่บนหมวก
หน่วยจู่โจมกองทัพบกสหรัฐ
หน่วยจู่โจมกองทัพบกสหรัฐ () หรือทับศัพท์ว่า เรนเจอร์ เป็นรูปขบวนทหารวางกำลังเร็วหัวกะทิของกองทัพบกสหรัฐ ซึ่งรับราชการในหน่วยจู่โจมกองทัพบกสหรัฐที่กำหนดหรือผู้สำเร็จการศึกษาจากโรงเรียนหน่วยจู่โตทกองทัพบกสหรัฐ คำว่า "เรนเจอร์" ใช้อย่างไม่เป็นทางการในบริบททางทหารตั้งแต่ต้นคริสต์ศตวรรษที่ 17 กองร้อยทหารกองแรกที่เข้าประจำการเป็นหน่วยจู่โจมได้แก่ทหารอังกฤษที่สู้รบในสงครามพระเจ้าฟิลิป (ปี 1676) และนับแต่นั้น คำนี้ได้มาใช้อย่างเป็นทางการทั่วไปในสงครามฝรั่งเศสและอินเดียน มีกองร้อยทหารอเมริกาที่เรียกหน่วยจู่โจมอย่างเป็นทางการนับแต่การปฏิวัติอเมริกา
กรมทหารจู่โจมที่ 75 (75th Ranger Regiment) เป็นรูปขบวนรบทหารราบเบาส่งทางอากาศหัวกะทิในกองบัญชาการปฏิบัติการพิเศษกองทัพบกสหรัฐ (United States Army Special Operations Command) มีการวางกำลังทหารหกกองพันแห่งหน่วยจู่โจมสมัยใหม่ในสงครามในประเทศเกาหลี เวียดนาม อัฟกานิสถานและอิรัก และเห็นการปฏิบัติในความขัดแย้งหลายครั้ง เช่น ในประเทศปานามาและเกรนาดา กรมทหารจู่โจมมีรากเหง้ามาจากสามในหกกองพันที่ตั้งขึ้นในสมัยสงครามโลกครั้งที่สอง และหน่วยผสมที่ 5307 (ชั่วคราว) ที่เรียก "นักปล้นสะดมของเมอร์ริล" (Merrill's Marauders) แล้วเปลี่ยนชื่อใหม่เป็นกองพันทหารราบที 475 และกองพันทหารราบที่ 75 ตามลำดับ
กองพลน้อยฝึกหน่วยจู่โจม (Ranger Training Brigade) ซึ่งมีสำนักงานใหญ่ในป้อมเบนนิง เป็นองค์การภายใต้กองบัญชาการฝึกและหลักนิยมของกองทัพบกสหรัฐ และแยกจากกรมทหารจู่โจมที่ 75 หน่วยจู่โจมรับราชการในหลายรูปนับแต่สงครามโลกครั้งที่สอง กองพลน้อยฝึกหน่วยจู่โจมบริหารโรงเรียนทหารจู่โจม ซึ่งทหารต้องสำเร็จการศึกษาอย่างน่าพอใจจากโรงเรียนดังกล่าวก่อนที่จะมีคุณสมบัติหน่วยจู่โจมและสามารถใส่เครื่องหมายจู่โจม
อนุสาวรีย์สถานแห่งชาติสะพานสายรุ้ง
อนุสาวรีย์สถานแห่งชาติสะพานสายรุ้ง () ตั้งอยู่ในรัฐยูทาห์ และอยู่ทางตอนใต้ของอุทยานแห่งชาติสะพานหินโค้ง 300 กิโลเมตร และอยู่ใกล้กับหุบเขานาวาโฮ ถูกตั้งให้เป็นอนุสาวรีย์ระดับชาติในปี ค.ศ. 1910 เป็นสะพานหินโค้งธรรมชาติที่มีขนาดใหญ่และสมบูรณ์ที่สุดแห่งหนึ่ง ทอดตัวข้ามหุบผาชันกว้าง 85 เมตร ตัวสะพานยาว 94 เมตร เทียบเท่าความยาวของสนามเทนนิสสี่สนามติดต่อกัน ตัวสะพานสูงจากฐานจรดยอด 88 เมตร หน้า 13 เมตร และกว้าง 10 เมตร พอที่จะให้รถวิ่งสวนกันได้สองเลน
สะพานสายรุ้งทอดตัวจากหน้าผาซึ่งเดิมเป็นโขดหินตามลาดเขา ข้ามธารน้ำไหลเอื่อยๆ ซึ่งในช่วงหลายพันปีที่ผ่านมา ฐานของโขดหินนี้ถูกกัดกร่อนด้วยกระแสน้ำ และตะกอนจากธารน้ำ ทำให้เกิดสะพานรูปโค้งเหนือธารขึ้นไป จากนั้นลมก็เสียดสีขัดถูให้เกิดสะพานสายรุ้งให้กลมกลึงเกลี้ยงเกลาจนมีความสวยงามในปัจจุบัน
วีณารัตน์ เลาหภคกุล
วีณารัตน์ เลาหภคกุล (; เกิด: 12 กันยายน 2521) เป็นผู้ประกาศข่าวและพิธีกรหญิงชาวไทยทางสถานีโทรทัศน์เนชั่นทีวี
วีณารัตน์ เลาหภคกุล มีชื่อเล่นว่า เผย เกิดวันที่ 12 กันยายน พ.ศ. 2521 เป็นบุตรสาวคนโตของปรีชา กับวิสาข์ เลาหภคกุล มารดาเป็นชาวมาเลเซียเชื้อสายจีนมีชื่อเดิมว่า วงเสี้ยวฉิน ()
วีณารัตน์สำเร็จการศึกษาระดับมัธยมศึกษาจากโรงเรียนนานาชาติเอกมัย（Seven Day Adventist) จากนั้นเข้าศึกษาต่อที่รัฐศาสตรบัณฑิต (ความสัมพันธ์ระหว่างประเทศ) จุฬาลงกรณ์มหาวิทยาลัย เกียรตินิยมอันดับหนึ่ง และได้เข้าทำงานที่สำนักงานคณะกรรมการส่งเสริมการลงทุน (บีโอไอ) และสถานีโทรทัศน์เนชั่น แชนแนล ในฐานะผู้ประกาศข่าวภาษาอังกฤษ ก่อนที่จะได้รับทุนฟูลไบรท์ ไปศึกษาต่อปริญญาโท ในสาขาเดิม ที่ The Fletcher School มหาวิทยาลัยทัฟส์ สหรัฐอเมริกา
นอกเหนือจากงานพิธีกรรายการโทรทัศน์ใน เนชั่นทีวีแล้ว วีณารัตน์ยังเป็นคอลัมนิสต์ให้กับ นิตยสาร "Marie Claire" และนิตยสารอื่นๆ รวมถึงยังมีผลงานรวมเรื่องสั้น ""วีณารัตน์บนดวงจันทร์"" (สำนักพิมพ์เนชั่น) รวมถึงยังมีผลงานแปลหนังสืออีกหลายเรื่อง เช่น ""สำเร็จได้โดยไม่ต้องทำเอง"" เป็นต้น
วีณารัตน์ สมรสกับดร. วิทย์ สิทธิเวคิน ผู้บริหารทางด้านประชาสัมพันธ์ และพิธีกรรายการโทรทัศน์ เมื่อปี พ.ศ. 2548 ทั้งสองยังไม่มีบุตรด้วยกัน
พิชิตพงษ์ เฉยฉิว
พิชิตพงษ์ เฉยฉิว (เกิด 28 สิงหาคม พ.ศ. 2525) นักฟุตบอลทีมชาติไทย ของ
สโมสรฟุตบอลเชียงราย ยูไนเต็ด ในตำแหน่งกองกลาง มีชื่อเล่นว่าโต้ง แต่เพื่อนๆชอบเรียกว่า แป๊ะ
พิชิตพงษ์ เฉยฉิว เกิดวันที่ 28 สิงหาคม พ.ศ. 2525 ที่ตำบลบุ่งค้า อำเภอเลิงนกทา จังหวัดยโสธร มีน้องชาย 1 คน เข้ารับการศึกษาชั้นประถมที่โรงเรียนชุมชนบ้านนากอกหนองบก และศึกษาต่อในชั้นมัธยมที่โรงเรียนกีฬาจังหวัดสุพรรณบุรีจนจบ ม.6 เคยศึกษาระดับอุดมศึกษาที่คณะรัฐศาสตร์ มหาวิทยาลัยธรรมศาสตร์แต่ภายหลังได้ลาออกตอนอยู่ชั้นปีที่ 5 ปัจจุบันศึกษาที่ คณะรัฐศาสตร์ มหาวิทยาลัยรามคำแหง
ปลายปี 2550 พิชิตพงษ์ เฉยฉิวเข้าพิธีแต่งงานกับนริศรา มหาวันที่ จังหวัดเชียงราย และทั้งคู่อาศัยอยู่ด้วยกันที่จังหวัดปทุมธานี โดยมีบุตรสาว 1 คน คือน้องสตางค์ ด.ญ.เตชิตา เฉยฉิว
พิชิตพงษ์ เซ็นสัญญาเข้าร่วมทีมเยาวชนของสโมสรธนาคารกรุงไทยเมื่อจบชั้นม.4 และลงแข่งขันเยาวชนควีนส์คัพโดยได้รองแชมป์ 2 สมัย จากนั้นได้เลื่อนขึ้นมาเล่นให้ทีมชุดใหญ่จนประสบความสำเร็จได้แชมป์ไทยพรีเมียร์ลีก 2 สมัยติดต่อกันในเวลาต่อมา
หลังจากที่เคยคว้าแชมป์กับทีมนักเรียนไทยมาแล้ว พิชิตพงษ์ เฉยฉิวก็ก้าวไปติดทีมชาติชุดซีเกมส์ ครั้งที่ 21 ที่มาเลเซียพร้อมกับคว้าเหรียญทองมาครองได้สำเร็จก่อนจะป้องกันแชมป์ได้ในซีเกมส์ ครั้งที่ 22 ที่เวียดนาม และซีเกมส์ ครั้งที่ 23 ที่ฟิลิปปินส์ซึ่งทำให้ได้แชมป์ซีเกมส์3สมัยติดต่อกันของตัวเขาเอง จนได้เล่นให้ทีมชาติชุดใหญ่อย่างสม่ำเสมอในที่สุด
พิชิตพงษ์ เฉยฉิวติดทีมชาติชุดใหญ่เป็นครั้งแรกในการแข่งขันคิงส์คัพ ปี 2544 แต่ทำได้แค่คว้าอันดับ3 จากนั้นก็ติดทีมชาติชุดใหญ่เป็นระยะๆแต่ก็เป็นเพียงตัวสำรองเสียส่วนมาก จนมาถึงยุคของปีเตอร์ รีดจึงได้ลงเล่นเป็นตัวจริงค่อนข้างสม่ำเสมอ
หลังจบไทยพรีเมียร์ลีกฤดูกาล 2551 สโมสรธนาคารกรุงไทยที่เพิ่งคว้าอันดับ6ในลีก ประสบกับปัญหาการไม่สามารถจดทะเบียนเป็นนิติบุคคลได้ ตามข้อกำหนดของเอเอฟซี จึงได้ทำการยุบทีม พิชิตพงษ์ เฉยฉิวจึงย้ายมาเล่นให้กับเมืองทอง ยูไนเต็ดในฤดูกาล 2552 และลงสนามในไทยพรีเมียร์ลีกนัดแรกให้ต้นสังกัดใหม่ในวันที่ 8 มีนาคม 2552 ในเกมส์ที่เปิดบ้านเอาชนะการท่าเรือไทยไป 3-0 ซึ่งเขาไปคนเปิดบอลให้ซูมาโฮโร่ ยาย่ากองหน้าของทีมโหม่งประตูที่สาม และเขายิงประตูแรกให้สโมสรได้ในวันที่ 15 มีนาคม 2552 ซึ่งเป็นการพบกับทีมราชนาวี-ระยองในเกมส์ไทยพรีเมียร์ลีกที่สนามธันเดอร์โดม โดยเป็นการยิงจุดโทษให้ทีมขึ้นนำ 1-0 ก่อนจะชนะไป 2-1 โดยทั้งฤดูกาลเขายิงประตูในลีกได้ทั้งสิ้น 3ประตู และพาทีมคว้าแชมป์ไทยพรีเมียร์ลีกได้ในที่สุด โดยการคว้าแชมป์ลีกครั้งนี้เป็นแชมป์ลีกครั้งแรกของสโมสรต้นสังกัดและเป็นแชมป์ลีกครั้งที่ 3 ของตัวเขาเอง.
ใน ไทยพรีเมียร์ลีก 2555 พิชิตพงษ์สามารถทำประตูแรกในฤดูกาล 2555 ได้นัดที่เมืองทองชนะสโมสรการท่าเรือไทย 5-1. ประตูที่สองคือในนัดที่เมืองทองไปเยือนโอสถสภาเอ็ม 150 สระบุรี ซึ่งเมืองทองบุกไปชนะ 2-1 จากประตูของ มารีโอ ยูโรฟสกี และ ลูกยิงของพิชิตพงษ์.ประตูที่สามเกิดขึ้นในนัดที่เมืองทองเปิดบ้านเอาชนะสโมสรฟุตบอลชลบุรีไปสกอร์ 2-0.ประตูที่สี่คือในนัดที่เมืองทองบุกไปชนะ สโมสรฟุตบอลอินทรีเพื่อนตำรวจได้ 2-1.แล้วประตูที่ 5 ก็ยิงติดต่อจากนัดที่ผ่านมาคือนัดที่เมืองทองแซงเอาชนะสโมสรฟุตบอลพัทยา ยูไนเต็ดไปได้ 3-2 ซึ่งเป็นประตูสุดท้ายของเขาในฤดูกาล 2555 แล้วเขาก็ได้แชมป์ ไทยพรีเมียร์ลีก สมัยที่ 3 กับเมืองทอง และเป็นแชมป์ลีกสมัยที่ 5 ในการเล่นฟุตบอลสโมสรของเขา
ต่อมาใน ฤดูกาล 2556 พิชิตพงษ์ทำประตูได้ใน โตโยต้า ลีกคัพ 2556 ในรอบ 64 ทีมสุดท้ายโดยเมืองทองบุกไปชนะสโมสร กรุงธนบุรี เอฟซี 1-0 จากประตูชัยของเขา
การวิ่งเต้น
การวิ่งเต้น () หรือ การล็อบบี้ ตามความหมายทางการเมือง หมายถึง การกระทำเพื่อมุ่งส่งผลต่อการตัดสินใจของรัฐบาล คำในภาษาอังกฤษมีที่มาจากคำว่า lobby ซึ่งหมายถึงห้องพักผ่อนหรือห้องนั่งเล่น (ของสมาชิกรัฐสภา) การวิ่งเต้นใช้กันครั้งแรกในสหรัฐอเมริกาเมื่อราวทศวรรษ 1830 เมื่อตัวแทนของกลุ่มผลประโยชน์พยายามรวมตัวกันเพื่อให้ได้มาซึ่งเสียงสนับสนุนจากสภาคองเกรสในการลงมติเรื่องสำคัญ ๆ
ปัจจุบันการวิ่งเต้นมีความหมายกว้างมากขึ้นโดยรวมถึงความพยายามมีอิทธิพลต่อการกระทำของรัฐในทุก ๆ เรื่อง ด้านการเมืองระหว่างประเทศ มีการจ้างนักวิ่งเต้นเพื่อหาเสียงสนับสนุนให้แก่ประเทศของตนหรือตัดสิทธิพิเศษบางประการที่เคยให้กับประเทศของตน เป็นต้น ผู้ทำหน้าที่วิ่งเต้นเรียกว่า "นักวิ่งเต้น" หรือเรียกทับศัพท์ว่า "ล็อบบี้ยิสต์"